
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1147 

27 Δεκεμβρίου 1996 . 


ΠΕ ΡΙΕΧΟΜΕ ΝΑ 

ΥΠΟΥΡΓΙΚ ΕΣ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 

Κατάρτιση του Οργανισμού Εσωτερικής Υπηρεσίας 
του Συμβουλίου Περιοχής της 4ης εδαφικής περι¬ 
φέρειας του Νομού Θεσσαλονίκης. 1 

Κατάρτιση του Οργανισμού Εσωτερικής Υπηρεσίας 
του Συμβουλίου Περιοχής της 15ης εδαφικής πε¬ 
ριφέρειας του Νομού Θεσσαλονίκης. 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. ΕΣ 41695 (1) 

Κατάρτιση του Οργανισμού Εσωτερικής Υπηρεσίας του 
Συμβουλίου Περιοχής της 4ης εδαφικής περιφέρειας 
του Νομού Θεσσαλονίκης. 

Ο Δ/ΝΤΗΣ ΠΕΡ. ΔΙΟΙΚ. Ν. ΘΕΣΣΑΛΟΝΙΚΗΣ 
Έχοντας υπόψη: 

Ι.Την διάταξη του άρθρου 14 του Ν.2399/1996(ΦΕΚ 
90Α) με την οποία καταργείταιη θέσητου Περιφ.Δ/ντή και 
την αριθ.πρωτ.943/1996 απόφαση του Γεν.Γραμματέα 
Περιφέρειας Κεντρ. Μακεδονίας με την οποία ορίζεται ο 
αναπληρωτής αυτού. 

2. Τις διατάξεις του άρθρου 214 του ΠΔ 410/ 
1995(Δ.Κ.Κ.). 

3. Τις διατάξειςτωνάρθρων2,12 (όπωςτροποποιήθηκε 
με το άρθρο 8 παρ.5 του Ν.2307/1995)και 320 του 
Ν. 1188/1981. 

4. Τις διατάξεις του Ν. 1586/1986. 

5. Το Π .Δ. 37α/1987 όπως τροποποιήθηκε και συμπλη¬ 
ρώθηκε μετο Π.Δ. 22/1990. 

6. Τις διατάξεις των άρθρων 34-38 του Ν.2190/1994. 

7. Το αριθ.169/11-5-1995 προεδρικό διάταγμα(ΦΕΚ 
93Α) μετο οποίο καθορίσθηκαν οι εδαφικές περιφέρειες, 
η έδρα και η ονομασία των συμβουλίων περιοχής του 
Ν.Θεσσαλονίκης. 

8. Τη σύμφωνη γνώμη του Υπηρεσιακού Συμβουλίου υ¬ 
παλλήλων ΟΤΑ Ν.Θεσ/νίκης (πλην δήμου Θεσσαλονί- 
κης)που διατυπώθηκε στο 4/24-10-1996 πρακτικό (θέμα 
7ο). 

9. Την αριθ. 14/1996 απόφαση του διοικητικού συμβού¬ 
λιου του Συμβουλίου Περιοχής της 4ης εδαφικής περιφέ¬ 
ρειας του Ν.Θεσσαλονίκης, αποφασίζουμε: 


Καταρτίζεται ο Οργανισμός Εσωτερικής Υπηρεσίας 
της του Συμβουλίου Περιοχής της 4ης εδαφικής περιφέ¬ 
ρειας του Νομού μας κατά τα οριζόμενα στην 14/1996 α¬ 
πόφαση του διοικητικού συμβουλίου και στην αριθ. 
4/1996 σύμφωνη γνώμη του Υπηρεσιακού Συμβουλίου υ¬ 
παλλήλων ΟΤΑ Ν.Θεσσαλονίκης (πλήν δήμου Θεσσαλο¬ 
νίκης) ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΣΥΜΒΟΥΛΙΟΥ ΠΕΡΙΟΧΗΣ 4ης ΕΔΑΦΙΚΗΣ ΠΕΡΙΦΕΡΕΙΑΣ 

ΑΡΘΡΟ 1 

Διάρθρωση Υπηρεσιών 

Το οργανόγραμμα του Συμβουλίου Περιοχής περιλαμ¬ 
βάνει : 

Α) Διεύθυνση Συντονισμού 
Τμήμα Διοικητικού - Οικονομικού 
Γραφείο Διοίκησης & Προσωπικού 
Γραφείο Οικονομικής Υπηρεσίας 
Γ ραφείο Ταμιακής Υπηρεσίας 
Τμήμα Τεχνικών Εργων & Υπηρεσιών 
Γ ραφείο Μελετών & Επίβλεψης Τεχνικών Εργων 
Γ ραφείο Πολεοδομικού Σχεδιασμού & Εφαρμογών 
Γ ραφείο Δικτύων Εξυπηρετήσεων 
Τμήμα Ανάπτυξης -Προγραμματισμού & Πληροφορι¬ 
κής 

Γ ραφείο Προγραμματισμού 
Γ ραφείο Πληροφορικής 

Γ ραφείο Επικοινωνίας και Πληροφόρησης του Πολίτη 
Γ ραφείο Κοινωνικών και Πολιτιστικών Υποθέσεων 

ΑΡΘΡΟ 2 

Θέσεις Προσωπικού κατά Κατηγορία και Κλάδο 

Α. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
1. Θέσεις Διοικητικού Προσωπικού : 

1.1. Κατηγορία ΠΕ: 

ΠΕΙ Διοικητικός (4Θέσεις) 

1.2 Κατηγορία ΤΕ 

ΤΕ2 Κοινωνικών Λειτουργών (1 Θέση) 

ΤΕ17 Διοικητικών-Λογιστών (3 Θέσεις) 

1.3 Κατηγορία ΔΕ 

ΔΕΙ Διοικητικών (3 Θέσεις) 

1.4 Κατηγορία ΥΕ 

ΥΕ1 Κλητήρων-θυρωρών-Γενικών Καθηκόντων (1 Θέ¬ 
ση) 







2. Θέσεις Τεχνικού Προσωπικού 

2.1 Κατηγορία ΠΕ 

ΠΕ3 Πολιτικών Μηχανικών (1 Θέση) 

ΠΕ4 Αρχιτεκτόνων (1 Θέση) 

ΠΕ5 Μηχανολόγων-Μηχανικών (1 Θέση) 

ΠΕ6 Τοπογράφων Μηχανικών (2 Θέσεις) 

ΠΕ7 Χημικών Μηχανικών (1 Θέση) 

2.2 Κατηγορία ΤΕ 

ΤΕ3 Τεχνολόγων Πολιτικών Μηχανικών (2 Θεσεις) 

ΤΕ5 Τεχνολόγων Τοπογράφων Μηχανικών (2 Θέσεις) 
ΤΕ19 Πληροφορικής (2 Θέσεις) 

2.3 Κατηγορία ΔΕ 

ΔΕ6 Σχεδιαστών (2 Θέσεις) 

ΔΕ29 Οδηγοί Αυτοκινήτων (3 Θέσεις) 

ΔΕ30 Υδραυλικοί (6 Θέσεις) 

2.4 Κατηγορία ΥΕ 

ΥΕ16 Προσωπικό Καθαριότητας (6 Θέσεις) 

ΥΕ14 Οικοδόμοι (2 Θέσεις) 

3. Θέσεις Γεωπονικού Προσωπικού 

3.1 Κατηγορία Π Ε 

ΠΕ9 Γεωπόνων (1 Θέση) 

ΠΕΙ 4 Δασολόγων (2 θέσεις) 

3.2 Κατηγορία ΤΕ 

ΤΕ 13 Τεχνολογίας Γεωπονίας (1 θέση) 

4. Θέσεις Εκπαιδευτικού Προσωπικού 
4.1 Κατηγορία ΠΕ 

ΠΕ10 Καθηγητών (2 θέσεις) 

ΑΡΘΡΟ 3 

Διαβάθμιση Θέσεων Μόνιμου Προσωπικού 
(Ν. 2190/94) 

Ολες οι θέσεις του μόνιμου προσωπικού κατηγορίας 
ΠΕ, ΤΕ και ΔΕ διαβαθμίζονται από τον Δ (εισαγωγικός 
βαθμός) έως τον Α (καταληκτικός βαθμός). 

Ολες οι θέσεις της κατηγορίας ΥΕ διαβαθμίζονται απο 
τον Ε (εισαγωγικός βαθμός) έως τον Β (καταληκτικός 
βαθμός) 

ΑΡΘΡΟ 4 

Προϊστάμενοι Οργανικών Μονάδων 
Βάση των διατάξεωντου άρθρου 36 του Ν. 2190/94 ορί¬ 
ζονται οι κλάδοι από τους οποίους οι υπάλληλοι κρίνονται 
για την κατάληψη θέσεων προϊσταμένων και οι οποίοι εί¬ 
ναι : 

1. Διεύθυνσης: 

Προϊστάμενος της Διεύθυνσης του Συμβουλίου Περιο¬ 
χής τοποθετείται υπάλληλος κατηγορίας ΠΕ και κλάδων 
ΠΕΙ Διοικητικού ή ΠΕ3 Πολιτικών Μηχανικών ή ΠΕ6 Το¬ 
πογράφων Μηχανικών ή ΠΕ4 Αρχιτεκτόνων ή ΠΕ7 Χημι¬ 
κών Μηχανικών ή ΠΕ5 Μηχανολόγων Μηχανικών ή ΠΕΙ 4 
Δασολόγων ή ΠΕ9 Γεωπόνων. 

2. Τμήμα Διοικητικού - Οικονομικού 
Προϊστάμενος τοποθετείται υπάλληλος κατηγορίας 

ΠΕ του κλάδου ΠΕΙ Διοικητικού και εφόσον δεν υπάρχει 
υπάλληλος της κατηγορίας αυτής, προϊστάμενος τοπο¬ 
θετείται υπάλληλος κατηγορίας ΤΕ του κλάδου ΤΕ17 Δι- 
οικητικού-Λογιστικού. Στην περίπτωση που δεν υπάρχει 
υπάλληλος κατηγορίας ΤΕ τότε προϊστάμενος τοποθετεί¬ 
ται υπάλληλος κατηγορίας ΔΕ του κλάδου ΔΕΙ Διοικητι¬ 
κού. 

3 . Τμήμα Τεχνικών Εργων & Υπηρεσιών 
Προϊστάμενος τοποθετείται υπάλληλος κατηγορίας ΠΕ 

του κλάδου ΠΕ3 Πολιτικών Μηχανικών ή ΠΕ4 Αρχιτεκτό¬ 
νων ή ΠΕ6 Τοπογράφων Μηχανικών ή ΠΕ5 Μηχανολόγων 


Μηχανικών ή ΠΕ7 Χημικών Μηχανικών ή ΠΕΙ4 Δασολό¬ 
γων. Στην περίπτωση που δεν υπάρχει υπάλληλος κατη¬ 
γορίας ΠΕ τότε τοποθετείται υπάλληλος κατηγορίας ΤΕ 
των κλάδων ΤΕ3 Τεχνολόγου Πολιτικού Μηχανικού ή ΤΕ5 
Τεχνολόγου Τοπογράφου Μηχανικού ήΤΕ13Τενολόγου 
Γ εωπονίας. 

4. Τμήμα Ανάπτυξης-Προγραμματισμού & Πληροφορι¬ 
κής 

Προϊστάμενος τοποθετείται υπάλληλος κατηγορίας 
ΠΕ και κλάδων ΠΕΙ Διοικητικού ή ΠΕ14 Δασολόγωνή ΠΕ9 
Γ εωπόνων. 

ΑΡΘΡΟ 5 

Αρμοδιότητες Οργανικών Μονάδων 

ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
1. Γραφείο Διοικητικών Υπηρεσιών 

1.1 Πρωτόκολλο 

Τηρείτο γενικό πρωτόκολλο των τμημάτων και το σχετι¬ 
κό αρχείο. 

Διεκπεραιώνει την αλληλογραφία όλων των τμημάτων 
τουΣ.Π. 

Φροντίζει για το γενικό αρχείο του τμήματος, στο οποίο 

ανήκει. , 

Φροντίζει για τις επιδόσεις εγγράφων και τοιχοκολλή¬ 
σεις. 

1.2 Διαχείριση Προσωπικού 

Τηρεί το Μητρώο και τους ατομικούς φακέλους του 
προσωπικού. 

Διενεργεί όλες τις υπηρεσιακές και μισθολογικές μετα¬ 
βολές όλου του προσωπικού (βαθμολόγιο, διορισμοί, α¬ 
πολύσεις, μετατάξεις, πειθαρχικά). 

Φροντίζει για τη διεκπαιρέωση της διαδικασίας συντα- 
ξιοδότησης. 

Ασχολείται με τη μελέτη και εφαρμογή Νομών, Συλλογι¬ 
κών Συμβάσεων Εργασίας και Αποφάσεων. 

1.3. Διοίκηση 

Φροντίζει για τη συγκέντρωση των απαραίτητων στοι¬ 
χείων των θεμάτων που πρόκειται να συζητηθούν από το 
Δ.Σ. 

Βοηθάει τον Πρόεδρο στην Κατάρτιση της ημερήσιας 
διάταξης και κοινοποιεί αυτή σύμφωνα με τις διατάξεις. 

Τηρεί τα πρακτικά των συνεδριάσεων και τα καταχωρεί 
σε ειδικό βιβλίο. 

Φροντίζει για την υποβολή αντιγράφωντων αποφάσεων 
στην αρμόδια διοικητική αρχή για τον έλεγχο της νομιμό¬ 
τητας και τηρεί ευρετήριο αποφάσεων. 

Καταρτίζει και τροποποιεί τα σχέδια του Οργανισμού 
και Κανονισμού Εσωτερικής Υπηρεσίας. 

2. Γ ραφείο Οικονομικών Υπηρεσιών 
2.1 Λογιστήριο 

Καταρτίζει τον προϋπολογισμό - απολογισμό εσόδων ε- 
ξόδωντου Σ.Π. καθώς και την επιμέλειατων εκθέσεων και 
της ψήφισης και αποστολής τους στο Ελεγκτικό Συνέ¬ 
δριο. 

Εισηγείται την αναμόρφωση του προϋπολογισμού και 
την εγγραφή νέων εσόδων, αναπληρωματικών χορηγιών 
και εκτάκτων πιστώσεων. 

Συγκεντρώνει στατιστικές πληροφορίες και δεδομένα 
που αφορούν τις προβλέψεις του προϋπολογισμού και α- 
ναφέρεται στα οικονομικά ζητήματα του Σ.Π. 

Μελετά και εισηγείται μέτρα για την ορθολογικότερη 
διεξαγωγή των λειτουργιών του Σ.Π. και τη βελτίωση του 
προϋπολογισμού. 

Συγκεντρώνει στοιχεία για την κατάρτιση του μεσοπρο- 

θεσμού προϋπολογισμού δράσης και χρηματοδότησης 
του Σ. Π. κατ’ αντιστοιχία προς τα ετήσια ή μεσοπρόθεσμα 
προγράμματα δράσηςτουΣ.Π. Συντονίζει την διαδικασία 
κατάρτισης των προϋπολογισμών και της εκτέλεσής 
τους. 

Τηρεί τις διαδικασίες και τα αρχεία και παρακολουθεί 
την εξέλιξη τωνπροηγούμενωνπροϋπολογισμών. Εξάγει 
τις αποκλίσεις μεταξύ προϋπολογισθέντων και απολογι¬ 
στικών μεγεθών. Ερμηνεύει τις αποκλίσεις και εισήγειται 
διορθωτικές ενεργειες. 

Συντάσει τους ετήσιους οικονομικούς απολογισμούς 
του Σ.Π. σε συνεργασία με την ταμειακή υπηρεσία. 

Μελετά και εισήγειται προτάσεις που αφορούν τα σχέ¬ 
δια αποφάσεων και οικονομικών συμβάσεων από τα οποία 
επηρρεάζεται ο προϋπολογισμός. 

Παρακολουθεί, συγκεντρώνει και τηρεί λογιστικά τα βι¬ 
βλία που αφορούν τα αποτελέσματα της εκτέλεσης του 
προϋπολογισμού εσόδων και εξόδων του Σ.Π. της κίνη¬ 
σης, του χρέους και της περιουσίας του Σ.Π. 

Εκκαθαρίζει τις δαπάνες και εκδίδει τα χρηματικά ε¬ 
ντάλματα πληρωμής, μετά από έλεγχο των δικαιολογητι- 
κών και της νομιμότητας κάθε δαπάνης. 

Συντάσει και υποβάλει στα πολιτικά όργανα περιοδικών 
οικονομικών απολογιστικών στοιχείων. 

Εκδίδει βεβαιώσεις και πιστοποιητικά που έχουν σχέ¬ 
ση με τις αποδοχές του προσωπικού. 

Εφαρμόζει τους νόμους, τις συλλογικές συμβάσεις 
κ.λ,π. που έχουν σχέση με τις αποδοχές του προσωπικού. 

2.2. Πρόσοδοι και Διαχείριση περιουσίας του Σ.Π. 

Ασχολείται με θέματα που έχουν σχέση με τα έσοδα του 

Σ.Π. γενικά (συγκέντρωση στοιχείων για την εξακρίβωση 
των υπόχρεων και του ύψουςτων χρηματικών υποχρεώσε¬ 
ων προς το Σ.Π., έλεγχος της ακρίβειας των μεγεθών, δη¬ 
μιουργία και τήρηση αρχείων υποχρέων, επεξεργασία 
στοιχείων και περιοδικοί υπολογισμοί του ύψους των οφει- 
λομένων ποσών κατά κατηγορία προσόδου και υπόχρεο). 

Διεκπεραιώνει τις εργασίες για την ολοκλήρωση της α¬ 
πόκτησης δωρεών, κληροδοσιών και η τήρεί τα σχετικά 
αρχεία 

Συγκεντρώνει τίτλους κινητής και ακίνητης περιουσίας 
του Σ.Π. 

Συντάσσει τις διακηρύξεις και δημοπρασίες για μίσθω¬ 
ση της ακίνητης περιουσίας του Σ.Π. 

Μεριμνά για την αξιοποίηση/εκμετάλλευση της ακίνη¬ 
της περιουσίας του Σ.Π. 

Καταρτίζει τους βεβαιωτικούς καταλόγους υποχρέων 
και αντίστοιχων οφειλομένων ποσών, τηρεί τις διαδικα¬ 
σίες που ισχύουν για τις προσφυγές των υποχρέων όταν 
αμφισβητούν το ύψος των οφειλομένων ποσών, μεριμνά 
για την ενημέρωση των υποχρέων. 

Οριστικοποιείτους βεβαιωτικούς καταλόγους μετά την 
ολοκλήρωση των διαδικασιών τωντυχών προσφυγών για 
την εκτέλεση των αντίστοιχων εισπράξεων. 

Βεβαιώνει τους φόρους τελών και δικαιωμάτών που ο¬ 
ρίζει ο Νόμος (τέλη καθαριότητας κ.λ.π.) 

Εισήγειται την επιβολή, κατάργηση, μείωση ή αύξηση 
των ανωτέρω φόρων, τελών κ.λ.π. 

Δρομολογεί τις απαραίτητες ενέργειες για τη σύναψη 
Δανείων. 

2.3. Προμήθειες 

Διενεργεί κάθε πράξη που έχει σχέση με τις προμήθει¬ 
ες για τις ανάγκες των υπηρεσιών του Σ.Π. εκτός από αυ¬ 
τές που αφορούν υλικά για την εκτέλεση έργων. 


Μεριμνά για την έγκαιρη παραλαβή των προμηθειών, 
την ασφαλή αποθήκευσή τους και την παράδοσή τους 
στα τμήματα και γραφεία του Σ.Π. τηρώντας και τα σχετι¬ 
κά βιβλία που ορίζει ο Νόμος. 

Συγκεντρώνει όλα τα παραστατικά στοιχεία και τα προ¬ 
ωθεί στο αρμόδιο γραφείο για την έκδοση χρηματικών ε¬ 
νταλμάτων πληρωμής. 

3. Γραφείο Ταμειακής Υπηρεσίας 

Διαχειρίζεται την περιουσία του Σ.Π. σε μετρητά, χρεώ- 
γραφα και κινητή περιουσία. 

Εποπτεύει την τήρηση των λογιστικών καιταμειακών βι¬ 
βλίων που προβλέπονται από τις κάθε φορά διατάξεις. 

Υποβάλλει καθημερινά στη διοίκηση το δελτίο κίνησης 
του Ταμείου. 

Εκδίδει από το βιβλίο τριπλοτύπων αποδεικτικών παρα¬ 
λαβής εισπρακτέων εσόδων των αποδεικτικών παραλα¬ 
βής· 

Τηρείτο μισθολογικά μητρώα των τακτικών υπαλλήλων 
και εκδίδει κάθε αιτούμενη βεβαίωση. 

Τηρεί τα βιβλία κρατήσεων υπέρ τρίτους και παρακο¬ 
λουθεί την έγκαιρη απόδοσή τους. 

Συντάσσει στο τέλος κάθε χρόνου την συνοπτική κατά¬ 
σταση των διπλοτύπων και γραμματίων που εισπράχθη- 
καν, που θεωρήθηκαν και χρησιμοποιήθηκαν. 

Εκτελεί τις πιστώσεις οφειλετών στους χρηματικούς 
καταλόγους. 

Παραλαμβάνει και φυλάσσει τα εξοφλούμενα χρηματι¬ 
κά εντάλματα. 

Προσδιορίζει εγγράφως στους εισπράκτορες των ανα¬ 
τεθειμένων σε αυτούς προς είσπραξη εσόδων καιτις προ¬ 
θεσμίες είσπραξης. 

Αναφέρει γιατονταμία, τον διαχειριστή, τον εισπράκτο- 
ρα και τον ελεγκτή εσόδων - εξόδων, στο ελεγκτικό συνέ¬ 
δριο. 

Διενεργεί ελέγχους στα εκδιδόμενα χρηματικά εντάλ¬ 
ματα για τη νομότυπη εξόφλησή τους. 

Συντάσσει το δελτίο εισπράξεων και εξόδων. 

Μεριμνά για τις καταθέσεις και αναλήψεις χρημάτων 
στις διάφορες τράπεζες. 

Μεριμνά για την έγκαιρη αγορά των ενσήμων από το I- 
ΚΑ για το προσωπικό που υπάγεται σε αυτό και συμπλη¬ 
ρώνει τα ένσημα στα ασφαλιστικά βιβλιάρια. 

Εισήγειται την πειθαρχική δίωξη κατά των οργάνων που 
έδειξαν αμέλεια για την έγκαιρη είσπραξη των βεβαιωθέ- 
ντων εσόδων. 

Τηρεί τους ατομικούς φακέλλους των φορολογουμέ- 
νων. 

Μεριμνά για την είσπραξη των βεβαιωθέντων. 

Συντάσσει την ημερήσια κατάσταση εισπραχθέντων. 

Εκτελεί την ταμιακή διαχείριση των Ο.Τ.Α. μελών του 
Σ.Π. εφόσον αυτή -μπορέσει στο μέλλον νομίμως να α¬ 
σκηθεί από το Σ.Π. 

ΤΜΗΜΑ ΤΕΧΝΙΚΩΝ ΕΡΓΩΝ & ΥΠΗΡΕΣΙΩΝ 

1. Γραφείο Μελετών και Επίβλεψης Τεχνικών Εργων 

1.1 Διοικητικά 

Τηρεί πλήρη αρχεία μελετών, έργων, τεχνικής νομοθε¬ 
σίας, τεχνικής βιβλιοθήκης καιτεχνικού-οικονομικού πλη¬ 
ροφοριακού υλικού. 

Διαικπεραιώνει όλη την αλληλογραφία που αφορά το 
τμήμα. 

1.2 Μελέτες 

Συντάσσει τα ετήσια και μεσοπρόθεσμα τεχνικά προ¬ 
γράμματα του Σ.Π. 

Συντάσσει όλες τις τεχνικές μελέτες και τις αναγκαίες 
μελέτες για πάσης «ρύσεως έργα και προμήθειες 
Συντάσσει οικονομοτεχνικές μελέτες και μελέτες σκο¬ 
πιμότητας 

1.3 Εκτέλεση και επίβλεψη τεχνικών έργων & υπηρε¬ 
σιών 

Διεξάγει, τηρώντας τις προβλεπόμενες από το νόμο 
διαδικασίες, τους διαγωνισμούς για την ανάθεση έργων 
και μελετών και μεριμνά για την σύνταξη και υπογραφή 
των συμφωνητικών ανάθεσης εκτέλεσης έργου ή μελέ¬ 
της- 

Παρακολουθεί και ελέγχει την αναθεση, εκτελεση και 
παραλαβή μελετών και τεχνικών έργων που εκτελούνται 
είτε με αυτεπιστασία είτε από τρίτους και παραλαβής αυ¬ 
τών. 

Ελέχγει και θεωρεί όλα τα απαραίτητα δικαιολογητικά 
που αφορούν έργα εκτελούμενα με εργολαβία ή με αυτε¬ 
πιστασία και τα προωθεί στο λογιστήριο για πληρωμή 
των απαιτήσεων από έργα και προμήθειες. 

Συντονίζει την λειτουργία του εργοταξίου αυτεπιστα¬ 
σίας και έχει την ευθύνη της αποθήκης υλικών και των μη¬ 
χανημάτων που χρησιμοποιούνται στα έργα αυτεπιστα¬ 
σίας. 

Ελέγχει και θεωρεί τις καταστάσεις πληρωμής ημερομι¬ 
σθίων του εργατοτεχνικού προσωπικού που απασχολεί¬ 
ται «ττα έργα αυτεπιστασίας, καθώς και τα τιμολόγια αγο¬ 
ράς υλικών και μίσθωσης μηχανημάτων που χρησιμοποι¬ 
ούνται στα έργα αυτά. 

Ευθύνεται για την εκτέλεση και αποπεράτωση έργων 
Παρεμβαίνει σε περιπτώσεις εκτάτων αναγκών (παγε¬ 
τώνες, πλημμύρες, σεισμοί κ.λ.π.) 

Εποπτεύει όλες τις τεχνικής φύσεως εργασίες, έργα, 
καθαριότητα και γενικότερα των διαδημο-κοινοτικών υ¬ 
ποδομών και δικτύων εξυπηρετήσεων. 

2. Γραφείο Πολεοδομικού Σχεδιασμού & Εφαρμογών 
2.1. Πολεοδομικός Σχεδιασμός 
Συγκέντρωση στοιχείων και καταγραφή αδυναμιών του 
δομημένου χώρου στην περιφέρεια του Σ.Π. και που έ¬ 
χουν σχέση με Ρυθμιστικό-Πολεοδομικό-Ρυμοτομικό 
σχεδίασμά, οικιστικό σχεδίασμά, κυκλοφοριακού και συ¬ 
γκοινωνιακού «τχεδιασμού και αρχιτεκτονική κτιρίων. Τεκ¬ 
μηρίωση όλων των παραπάνω στοιχείων και τήρηση σχε¬ 
τικού αρχείου. 

Επεξεργασία των στοιχείων που συγκεντρώνονται στα 
πλαίσιατωναρμοδιοτήτωντου γραφείου, σχεδιασμός και 
εισήγηση προγραμμάτων επεμβάσεων του Σ.Π. για την 
βελτίωση της κατάστασης όσο αφορά πολεοδομικά, ρυ¬ 
μοτομικά, οικιστικά, κυκλοφοριακά και συγκοινωνιακά 
.θέματα. Ενημερώνει σχετικά το γραφείο μελετών και το 
Τμήμα Ανάπτυξης-Προγραμματισμού & Πληροφορικής. 

Εκπονεί μελέτες που αφορούν πολεοδομική/οικιστική 
ανάπτυξη της εδαφικής περιφέρειας με τροποποίηση ή ε- 
πέκτασητου αντίστοιχου σχεδίου, την αρχιτεκτονική μορ¬ 
φή και ανάδειξη κτιρίων και μνημείων, την κυκλοφορία και 
στάθμευση των οχημάτων. Συνεργάζεται σχετικά με το 
τμήμα ανάπτυξης-προγραμματισμού & πληροφορικής. 

Εισήγηση ανάθεσης σε τρίτους και επίβλεψης εκπόνη¬ 
σης ανάλογων μελετών από τρίτους. 

Διεξάγει, τηρώντας τις προβλεπόμενες από το νόμο 
διαδικασίες, τους διαγωνισμούς γιατην ανάθεση μελετών 
και μεριμνά για την σύνταξη και υπογραφή των συμφωνη¬ 
τικών ανάθεσης εκτέλεσης έργου ή μελέτης. 
Συνεργάζεται με αντίστοιχου περιεχομένου κεντρικές 


υπηρεσίες και φορείς σε θέματα πολεοδομικού/κυκλο- 
φοριακού και συγκοινωνιακού σχεδιασμού στην εδαφική 
περιφέρεια του Σ.Π. και στην ανάπτυξη κοινών προγραμ¬ 
μάτων. 

Εισήγηση αποφάσεων, ρυθμίσεων και προγραμμάτων 
εφαρμογής με βάση τα συμπεράσματα και αποτελέσμα¬ 
τα των σχετικών μελετών και αφορούν την εδαφική περι¬ 
φέρεια του συμβουλίου περιοχής. 

2.2. Πολεοδομικές-Τοπογραφικές Εφαρμογές 
Εκτέλεση εργασιών για την εφαρμογή του σχεδίου πό¬ 
λης ή των εκτός σχεδίου αδειών επί του εδάφους (καθο¬ 
ρισμός οικοδομικών γραμμών, σύνταξη και έλεγχο τοπο- 
γραφικών διαγραμμάτων κλπ). 

Τήρηση των σχετικών διαδικασιών, κατάρτιση και έκδο¬ 
ση πράξεων αναλογισμού, προσκυρώσεις και τακτοποιή¬ 
σεις οικοπέδων. 

Εκτέλεση τοπογραφικών εργασιών για τις ανάγκες του 
Τμήματος Τεχνικών Εργων & Υπηρεσιών. 

Εκτέλεση ή επίβλεψη τοπογραφικών εργασιών που α- 
νατίθονται σε τρίτους. 

Συνεχής ενημέρωση των τοπογραφικών διαγραμμάτων 

της εδαφικής περιφέρειας. 

Τήρηση αρχείου πολεοδομικών σχεδίων και κτηματολο¬ 
γίου. 

3. Γρ. Δικτύων Εξυπηρετήσεων 

Φροντίζει για την συλλογή, μεταφορά και διάθεση των 
απορριμμάτων. 

Φροντίζει για την καθαριότητα των κοινοχρήστων χώ¬ 
ρων 

Φροντίζει για τον εξοπλισμό που χρησιμοποιείται στην 
καθαριότητα 

Συμμετέχει σε προγράμματα ανακύκλωσης 
Εκτελεί εργασίες συντήρησης των δικτύων ύδρευσης 
Εκτελεί ή συμμετέχει σε οποιαδήποτε εργασία ή έργο 
που θα απαιτηθούν οι ειδικότητες ΔΕ30 Υδραυλικών, 
ΥΕ14 Οικοδόμων, ΥΕ16 Προσωπικό Καθαριότητας, ΔΕ29 
Οδηγοί Αυτοκινήτων. 

ΤΜΗΜΑ ΑΝΑΠΤΥΞΗΣ - ΠΡΟΓΡΑΜΜΑΤΙΣΜΟΥ & ΠΛΗ¬ 
ΡΟΦΟΡΙΚΗΣ 

1. Γραφείο Προγραμματισμού 

1.1 Επιστημονική/τεχνική/ερευνητική διάσταση 
Παρακολουθεί τις εξελίξεις των κοινωνικοοικονομικών 

μεγεθών του Σ.Π. και της ευρύτερης περιοχής. 
Επισημαίνει τα προβλήματα και διερευνά τις αιτίες. 
Αναλύει τις δυνατότητες και τις προοπτικές επίλυσης 
των προβλημάτων. 

Υπολογίζει τις θετικές και αρνητικές επιπτώσεις των δυ¬ 
νατοτήτων παρέμβασης και εισηγείται εναλλακτικούς 
τρόπους παρέμβασης. 

Σχεδιάζει επιλεγμένες δράσεις με παραμέτρους και κρι¬ 
τήρια οικονομικά, κοινωνικά και χωροταξικά. 

Επιβλέπει την εφαρμογή του σχεδίου δράσης. 
Αξιολογείτο θετικά και αρνητικά αποτελέσματα της πο¬ 
ρείας δράσης που ακολουθείται κάθε φορά. 

1.2 Κοινωνική και επικοινωνιακή διάσταση 
Συνεργάζεται στενά με τα γραφεία συνεργασίας με τον 

πολίτη για την αναγνώριση των κοινωνικοπολιτικών αντι¬ 
φάσεων και συγκρούσεων στην περιοχή και για την ανά¬ 
πτυξη του κοινωνικού διαλόγου ανάμεσα στις διάφορες 
κοινωνικές ομάδες για την ανάπτυξη σχέσεων αλληλεγ¬ 
γύης και συνεργασίας. 

1.3 Συντονιστική διά«παση 

Οργανώνει και συντονίζει το δίκτυο των τοπικών και υ- 

περτοπικών διασυνδέσεων μεταξύ ατόμων, ομάδων και 
φορέων του Σ.Π. που σταδιακά οικοδομού συμπληρωμα¬ 
τικές σχέσεις και συνεργάζονται για την πλήρη αξιοποίη¬ 
ση των τοπικών πόρων και πλεονεκτημάτων. 

Προγραμματίζει και συντονίζει τις ενέργειες για το σχε¬ 
δίασμά και την υλοποίηση ενός έργου. 

Μεσολαβεί για τη σύνδεση μεταξύ των φορέων που 
παίρνουν τις αποφάσεις και αυτών που τις εφαρμόζουν. 

Αλληλοσυμπληρώνει άτομα και ομάδες εντός και εκτός 
του Σ.Π. με διαφορετικές γνώσεις ώστε να συντίθενται οι 
ποικίλες διαστάσεις των δραστηριοτήτων του. 

1.4 Δραστηριότητες 

Υποστηρίζει την οργάνωση και λειτουργία των άλλων 
γραφείων του τμήματος 

Υποβοηθά τους Ο.Τ.Α. του Σ.Π. στη συμμετοχή τους 
στις διαδικασίες του Δημοκρατικού Προγραμματισμού 
και στην ανάλυψη αναπτυξιακών πρωτοβουλιών. 

Πληροφορεί και υποβοηθά στην αξιοποίηση των προ¬ 
γραμμάτων της Ε.Ε. 

Σχεδιάζει με τη συνεργασία των άλλων γραφείων το 
πλάνο ενεργειών για τις δημόσιες και διεθνείς σχέσεις 
του Σ.Π. 

Υποστηρίζει συστηματικά τα μέλη του Σ.Π. για την ορ¬ 
γάνωση των λειτουργιών τους. 

Ενημερώνει τους αιρετούς του Σ.Π. σε θεσμικά ζητήμα¬ 
τα της Τ.Α. και την αξιοποίηση των θεσμικών δυνατοτή¬ 
των. 

Διερευνά πηγές χρηματοδότησης για τα έργα και τα 
προγράμματα του Σ.Π. από πόρους της Ευρωπαϊκής Ε¬ 
νωσης και Εθνικούς. 

2. Γραφείο Πληροφορικής 

Οι αρμοδιότητες του γραφείου αυτού αφορούν όχι μό¬ 
νον τις υπηρεσίες του Συμβουλίου Περιοχής αλλά και τις 
υπηρεσίες των Ο.Τ.Α. μελών του. 

Ασχολείται με την διερεύνηση των αναγκών σε θέματα 
μηχανοργάνωσης και μηχανογράφησης. 

Είναι υπεύθυνο για την μελέτη και σχεδίασμά της μηχα¬ 
νοργάνωσης και της μηχανογράφησης 

Φροντίζει για την προμήθεια εξοπλισμού Η/Υ και προ¬ 
γραμμάτων 

Είναι υπεύθυνο για την αξιολόγηση προμήθειας του α¬ 
ναγκαίου εξοπλισμού και προγραμμάτων 

Φροντίζει για την εγκατάσταση και λειτουργία νέου εξο¬ 
πλισμού και προγραμμάτων καθώς επίσης και την συντή¬ 
ρηση του παλαιού εξοπλισμού 

Μεριμνά για τον συνεχή εκσυγχρονισμό τόσο του εξο¬ 
πλισμού όσο και και των προγραμμάτων 

Σχεδιάζει και κατασκευάζει προγράμματα (βάσεις δε¬ 
δομένων) που καλύπτουν υπηρεσιακές ανάγκες 

Μεριμνά για την δημιουργία και λειτουργία δικτύων με 
άλλους φορείς (π.χ. Νομαρχιακή Αυτοδιοίκηση, Περιφέ¬ 
ρεια, ΤΕΔΚ, Υπουργείο, ΕΕΤΑΑ κλπ.) 

Συνεργάζεται με τις αρμόδιες υπηρεσίες της Νομαρ¬ 
χίας και του Υπουργείου Εσωτερικών ή άλλων υπεύθυνων 
φορέων πάνω σε θέματα γενικού σχεδιασμού, συντονι¬ 
σμού και συνδυασμένης ανάπτυξης τοπικών συστημάτων 
πληροφορικής. 

Είναι υπεύθυνο για την εγκατάσταση και λειτουργία, α¬ 
πό τεχνικής άποψης, γεωγραφικών συστημάτων πληρο¬ 
φοριών (0.1.5.) 

Φροντίζει για την εκπαίδευση του προσωπικού σχετικά 


με τη χρήση των Η/Υ και την λειτουργία των προγραμμά¬ 
των. 

Φροντίζει για την εισαγωγή δεδομένων (άαία βτιίιγ) εφόσον 
κρίνεται απαραίτητο από τον προϊστάμενο του τμήματος 

3. Γ ραφείο Επικοινωνίας και Πληροφόρησης του Πολίτη. 

Ενημερώνει τους κατοίκους του Σ.Π. για την αποστολή 

του και προβάλλει τις δραστηριότητές του. 

Παρακολουθεί τα δημοσιεύματα του τύπου που αφο- 
ρούντοΣ.Π. και ενημερώνει τη Δ.Σ. και την Ε.Ε. 

Καθιερώνει στενές σχέσεις του Σ.Π. με τους κατοίκους 
σε ότι αφορά τη συνεργασία τους σε θέματα εξαιρετικής 
σημασίας όπως περιβλλοντική μόλυνση, κοινωνική ευαι- 
σθητοποίηση, απασχόληση των νέων κ.α. και φροντίζει 
για τη ν προπαγάνδιση της αναγκαιότητας για συ μμετοχή. 

Μελετά και εφαρμόζει με τη συνεργασία των άλλων 
γραφείων και τμημάτων του Σ.Π. μέτρα για την ενεργο¬ 
ποίηση των κατοίκων. 

Συνεργάζεται με όλα τα τοπικά και άλλα Μ.Μ.Ε. 

Ετοιμάζει και έχει την ευθύνη για τα δελτία τύπου του 
Σ.Π. 

Εχει την ευθύνη για την έκδοση πάσης φύσεως εντύπου. 
(περιοδικού, εφημερίδας κ.λπ._. 

Συνεργάζεται και οργανώνει επιστημονικές δραστηριό¬ 
τητες με εκπροσώπους κοινωνικών φορέων της περιοχής 
για την καλύτερη διάχυση της πληροφορίας και την χρή¬ 
ση νέων εργαλείων κοινωνικής επικοινωνίας. 

Μελετά τις διακυμάνσεις της κοινής γνώμης σχετικά με 
τα θέματα ενημέρωσης. 

Παρακολουθεί τις τεχνολογικές εξελίξεις των επικοινω¬ 
νιών και εισηγείται την εφαρμογή τους. 

Ενθαρρύνει τη λαϊκή συμμετοχή στη διαμόρφωση και 
χρήση των μέσων επικοινωνίας. 

Μεριμνά για τη διεύρυνση των σχέσεων του Σ.Π. με 
την Ε.Ε. ή άλλους διεθνείς οργανισμούς σε συνεργασία 
με το γραφείο τοπικού αναπτυξιακού προγραμματι¬ 
σμού. 

4. Γ ραφείο Κοινωνικών και Πολιτιστικών Υποθέσεων 

Διεκπεραιώνει ό,τι έχει σχέση με την κοινωνική πολιτική 

και τις πολιτιστικές εκδηλώσεις. 

Καταρτίζει τα προγράμματα δεξιώσεων, τελετών, γιορ¬ 
τών κ.λπ. 

Διαχειρίζεται θέματα δημοσίων σχέσεων, φιλοξενίας, ε¬ 
ορτών, τελετών, συνεδρίων και εκπαίδευσης. 

Φροντίζει για την εκτύπωση και έγκαιρη αποστολή προ¬ 
σκλήσεων. 

Τηρεί το βιβλίο και αρχείο των επισήμων προσώπων - 
σωματείων. 

Προγραμματίζει εκδηλώσεις εκπαιδευτικού ή καλλιτε¬ 
χνικού περιεχομένου για τη νεολαία, σε συνεργασία με 
τους αρμόδιους φορείς. 

Υποστηρίζει τις δραστηριότητες πολιτιστικών και άλ¬ 
λων φορέων και συνεργάζεται μαζί τους για την από κοι¬ 
νού πραγματοποίηση διάφορων εκδηλώσεων. 

Προγραμματίζει εκδηλώσεις πολιτιστικού περιεχομέ¬ 
νου σε συνεργασία με αρμόδιους φορείς. 

Φροντίζει για τους εράνους, τις αιμοδοσίες και συνα¬ 
φείς δραστηριότητες υγείας. 

Διατυπώνει προτάσεις και καταρτίζει τα ετήσια και με- 
σοχρόνια προγράμματα κοινωνικής πολιτικής. 

Διενεργεί έρευνες στον κοινωνικό ιστό του Σ.Π. για τη 
διατύπωση των προγραμμάτων δράσης. 

Αναλαμβάνει κάθε άλλη αρμοδιότητα που ενδεχομένως 
ανατεθεί από τους ΟΤΑ μέλη του Σ.Π. 

Συνεργάζεται μετά άλλα γραφεία του τμήματος για την 
τήρηση σχετικού πληροφοριακού αρχείου και βιβλιοθή- 
κης. 

Επεξεργάζεται προτάσεις δημιουργίας θεσμών για τη 
νεολαία. 

Μεριμνά για την κατάρτιση και εφαρμογή προγραμμά¬ 
των της Ε.Ε. σε συνεργασία με το γραφείο τοπικού ανα¬ 
πτυξιακού προγραμματισμού. 

ΑΡΘΡΟ 6 

Αρμοδιότητες Προϊσταμένων 

1. ΠΡΟΪΣΤΑΜΕΝΟΣ ΔΙΕΥΘΥΝΣΗΣ 

Προίσταται όλων των Τμημάτων και των Γραφείων που 

υπάγονται στην αρμοδιότητάτου. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση σε 
Β’ βαθμό όλων των υπαλλήλων της Διεύθυνσής του, την 
τήρηση των νόμων, διαταγμάτων, αποφάσεων κ.λ.π. που 
αφορούν το Συμβούλιο Περιοχής και τους καθοδηγεί κα¬ 
τά την εκτέλεση των υπηρεσιακών τους καθηκόντων. 

Κατανέμει την εργασία στα Τμήματα σε συνεργασία με 
τους Προϊσταμένους των τμημάτων. Στηνπερίπτωση που 
δεν έχει τοποθετηθεί προϊστάμενος σε κάποιο τμήμα κα¬ 
τανέμει ο ίδιος την εργασία απ ευθείας στους υπαλλή- 
λουςτου εν λόγω τμήματος. 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε τμή¬ 
μα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στην Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γραφείων που υπάγονται στην Διεύθυνση και 
δίνει τις αναγκαίες οδηγίες στους προϊσταμένους για τις 
ενέργειες που πρέπει να γίνουν. 

Βεβαιώνει το γνήσιο της υπογραφής των πολιτών κα¬ 
θώς επίσης το ακριβές αντίγραφο των εγγράφων της Δι¬ 
εύθυνσης στην οποία προίσταται και εγγράφων που προ¬ 
σκομίζονται από πολίτες. 

Θεωρεί με την μονογραφή του και υποβάλλει όλα τα έγ¬ 
γραφα που συντάσσονται από τα Τμήματα και Γραφεία 
της Διεύθυνσης για έγκριση και υπογραφή από τον Π ρόε- 
δρο ή τον νόμιμο αναπληρωτή του καθιστάμενος έτσι συ- 
νυπεύθυνος για την νομιμότητα της ενέργειας. 

Θεωρεί την βεβαίωση της εργασίας του προσωπικού 
που υπηρετεί στην Διεύθυνση. 

Τοποθετεί το προσωπικό σε τμήματα, γραφεία και αντι¬ 
κείμενα σε συνεργασία πάντοτε με τον Πρόεδρο του Σ.Π.. 

Εισηγούνται άδειες, υπερωρίες και εξαιρέσιμες του 
προσωπικού που προίστανται 
Εισηγείται θέματα της αρμοδιότητάς του στον Πρόε¬ 
δρο, υπογράφοντας τις σχετικές εισηγήσεις. 

Προίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του 
Σ. Π. και αναπτύσσει τις απόψεις του πάνω στα διάφορα υ¬ 
πηρεσιακά θέματα. 

Συντάσσει τις ετήσιες εκθέσεις αξιολόγησης για τους υ¬ 
παγόμενους σ'αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων οι οποίες συντάσσονται από 
τους προϊσταμένους των υπηρεσιακών μονάδων. 


Δέχεται τους πολίτες και παρέχει σ’αυτούς όσες πλη¬ 
ροφορίες επιτρέπεται από τις κείμενες διατάξεις και εί¬ 
ναι υποχρεωμένος να βρίσκεται στην θέση του κατά τις 
ώρες υποδοχής του κοινού, για την επίλυση των τυχών 
μεταξύ αυτών και των υπηρεσιών της Διεύθυνσης διαφο¬ 
ρών. 

2. ΠΡΟΪΣΤΑΜΕΝΟΣ ΤΜΗΜΑΤΟΣ 

Είναι υπεύθυνοι γιατην ακριβή τήρηση, εφαρμογή καιε- 
κτέλεσητων αρμοδιοτήτων και καθηκόντων που ανατίθο- 
νται στην Υπηρεσία που προίστανται 
Φροντίζουν για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλουςτους δίνοντας πα¬ 
ράλληλα τις αναγκαίες επεξηγηματικές οδηγίες γιατην ε¬ 
κτέλεσή τους. 

Παρακολουθούν το ωράριο προσέλευσης και αποχώ¬ 
ρησης του προσωπικού του τμήματος που προίστανται 
και βεβαιώνουν την εργασία του προσωπικού που υπηρε¬ 
τεί στην Υπηρεσία τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Συντάσουν εκθέσεις αξιολόγησης των υπηρετούντων 
υπαλλήλων τις οποίες στην συνέχεια υποβάλλουν στους 
Διευθυντές για περαιτέρω κρίση 
Εκτελούν τις εντολές των Διευθυντών, εισηγούνται 
σ'αυτούς τις υποθέσεις της αρμοδιότητας του, υποβάλ¬ 
λουν δε σ’αυτούς υπηρεσιακές εκθέσεις και σημειώματα 
γιατηνπορείατων εργασιώντου Τμήματος καθώς καιτων 
υποθέσεων που εκκρεμούν 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνοι για την νομιμότητα της 
ενέργειας και την ακρίβεια των αναφερομένων σ’αυτά 
πραγματικών περιστατικών. 

Βεβαιώνουν το ακριβές αντίγραφο όλωντων εγγράφων 
της μονάδας που προίστανται και εγγράφων που προ¬ 
σκομίζονται από τους πολίτες 
Βεβαιώνουν το γνήσιο υπογραφής των πολιτών 
Εισηγούνται τις πάσης φύσεως άδειες, υπερωρίες, και 
εξαιρέσιμες του προσωπικού στους Προϊσταμένους 
τους. 

Δέχονται τους πολίτες και παρέχουν σ’αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

ΑΡΘΡΟ 7 
Κάλυψη Δαπάνης 

Από τις διατάξεις της απόφασης αυτής δεν θα προκλη- 
θεί δαπάνη για το τρέχον οικονομικό έτος. Γιατα επόμενα 
οικονομικά έτη θα προκληθεί δαπάνη γιά όσες θέσεις τυ¬ 
χόν καλυφθούν βάσει της ιδίας συμμετοχής των Ο.Τ.Α. 
στο Συμβούλιο Περιοχής που ανέρχεται σήμερα στο 5% 
των τακτικών τους εσόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Νοεμβρίου 1996 

Με εντολή Γ εν. Γ ραμματέα 
Περιφ. Κεντρ. Μακεδονίας 

Ο Δ/ντής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

Αριθ. ΕΣ41700 (2) 

Κατάρτιση του Οργανισμού Εσωτερικής Υπηρεσίας του 
Συμβουλίου Περιοχής της 15ης εδαφικής περιφέ¬ 
ρειας του Νομού Θεσσαλονίκης. 

Ο Δ/ΝΤΗΣ ΠΕΡ. ΔΙΟΙΚ. Ν. ΘΕΣΣΑΛΟΝΙΚΗΣ 

Εχοντας υπόψη: 

Ι.Την διάταξη του άρθρου 14 του Ν.2399/1996(ΦΕΚ 
90Α)μετηνοποίακαταργείταιηθέσητου Περκρ.Δ/ντή και 
την αριθ.πρωτ.943/1996 απόφαση του Γεν.Γραμματέα 
Περιφέρειας Κεντρ. Μακεδονίας με την οποία ορίζεται ο 
αναπληρωτής αυτού. 

2. Τις διατάξεις του άρθρου 214 του ΠΔ 
410/1995(Δ.Κ.Κ.). 

3. Τις διατάξεις των άρθρων 2,12(όπως τροποποιήθηκε 
με το άρθρο 8 παρ.5 του Ν.2307/1995)και 320 του 
Ν.1188/1981. 

4. Τιςδιατάξειςτου Ν.1586/1986. 

5. Το Π.Δ. 37α/1987 όπως τροποποιήθηκε και συμπλη¬ 
ρώθηκε με το Π.Δ. 22/1990. 

6. Τις διατάξεις των άρθρων 34-38 του Ν.2190/1994. 

7. Το αριθ. 169/11-5-1995 προεδρικό διάταγμα(ΦΕΚ 
93Α) με το οποίο καθορίσθηκαν οι εδαφικές περιφέρειες, 
η έδρα και η ονομασία των συμβουλίων περιοχής του 
Ν.Θεσσαλονίκης. 

8. Τη σύμφωνη γνώμη του Υπηρεσιακού Συμβουλίου υ¬ 
παλλήλων ΟΤΑ Ν.Θεσ/νίκης (πλην δήμου Θεσσαλονί- 
κης)που διατυπώθηκε στο 4/24-10-1996 πρακτικό (θέμα 
3ο). 

9. Την αριθ. 11/1996 απόφαση του διοικητικού συμβού¬ 
λιου του Συμβουλίου Περιοχής της 15ης εδαφικής περι¬ 
φέρειας του Ν.Θεσσαλονίκης, αποφασίζουμε: 

Καταρτίζεται ο Οργανισμός Εσωτερικής Υπηρεσίας της 
του Συμβουλίου Περιοχής της 15ης εδαφικής περιφέρειας 
του Νομού μας κατά τα οριζόμενα στην 11/1996 απόφαση 
του διοικητικού συμβουλίου και στην αριθ.4/1996 σύμφω¬ 
νη γνώμη του Υπηρεσιακού Συμβουλίου υπαλλήλων ΟΤΑ 
Ν.Θεσσαλονίκης(πλήν δήμου Θεσσαλονίκης) ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΣΥΜΒΟΥΛΙΟΥ ΠΕΡΙΟΧΗΣ 
15ης ΕΔΑΦΙΚΗΣ ΠΕΡΙΦΕΡΕΙΑΣ 

ΑΡΘΡΟ 1 

Διάρθρωση Υπηρεσιών 

Το οργανόγραμμα του Συμβουλίου Περιοχής περιλαμ¬ 
βάνει : 

Α) Διεύθυνση Συντονισμού 

Τμήμα Διοικητικού - Οικονομικού 
Γραφείο Διοίκησης & Προσωπικού 
Γραφείο Οικονομικής Υπηρεσίας 
Γραφείο Ταμιακής Υπηρεσίας 
Τμήμα Τεχνικών Εργων & Υπηρεσιών 
Γ ραφείο Μελετών & Επίβλεψης Τεχνικών Εργων 
Γ ραφείο Πολεοδομικού Σχεδιασμού & Εφαρμογών 
Γραφείο Διαχείρισης Απορριμμάτων & Καθαριότητας 
Γ ραφείο Επισκευής & Συντήρησης Οχημάτων- 
Μηχα νημάτων 

Τμήμα Ανάπτυξης -Προγραμματισμού & Πληροφο¬ 
ρικής 

Γ ραφείο Τοπικού Αναπτυξιακού Προγραμματισμού 
Γ ραφείο Κοινωνικής Δράσης και Συνεργασίας με τον 
Πολίτη 

Γ ραφείο Πληροφορικής 


Β) Αυτοτελές Γ ραφείο Ειδικής Υπηρεσίας 
ΑΡΘΡΟ 2 

Θέσεις Προσωπικού κατά Κατηγορία και Κλάδο 
Α. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

1. Θέσεις Διοικητικού Προσωπικού : 

1.1. Κατηγορία ΠΕ: 

ΠΕΙ Διοικητικός (4 Θέσεις) 

1.2 Κατηγορία ΤΕ 

ΤΕ1 Βιβλιοθηκονόμων (1 Θέση) 

ΤΕ2 Κοινωνικών Λειτουργών (1 Θέση) 

ΤΕ17 Διοικητικών-Λογιστών (3 Θέσεις) 

1.3 Κατηγορία ΔΕ 

ΔΕΙ Διοικητικών (3 Θέσεις) 

1.4 Κατηγορία ΥΕ 

ΥΕ1 Κλητήρων-θυρωρών-Γενικών Καθηκόντων (1 Θέση) 

2. Θέσεις Τεχνικού Προσωπικού 

2.1 Κατηγορία ΠΕ 

ΠΕ3 Πολιτικών Μηχανικών (1 Θέση) 

ΠΕ4 Αρχιτεκτόνων (1 Θέση) 

ΠΕ5 Μηχανολόγων-Μηχανικών (1 Θέση) 

ΠΕ6 Τοπογράφων Μηχανικών (2 Θέσεις) 

ΠΕ7 Χημικών Μηχανικών (1 Θέση) 

ΠΕΙ3 Βιολόγων (1 Θέση) 

2.2 Κατηγορία ΤΕ 

ΤΕ3 Τεχνολόγων Πολιτικών Μηχανικών (2 Θέσεις) 
ΤΕ5 Τεχνολόγων Τοπογράφων Μηχανικών (2 Θέσεις) 
ΤΕ19 Πληροφορικής (2 Θέσεις) 

2.3 Κατηγορία ΔΕ 

ΔΕ6 Σχεδιαστών (2 Θέσεις) 

ΔΕ26 Μηχανοτεχνιτών Αυτοκινήτων (2 Θέσεις) 

ΔΕ27 Ηλεκτροτεχνιτών Αυτοκινήτων (1 Θέση) 

ΔΕ28 Χειριστών Μηχανημάτων Εργων (3 Θέσεις) 
ΔΕ29 Οδηγοί Αυτοκινήτων (5 Θέσεις) 

ΔΕ30 Φανοποιών (2 Θέσεις) 

ΔΕ38 Χειριστών Ηλεκτρονικών Υπολογιστών (1 Θέση) 

2.4 Κατηγορία ΥΕ 

ΥΕ16 Προσωπικό Καθαριότητας (4 Θέσεις) 

ΥΕ 16 Φύλακες (4 Θέσεις) 

3. Θέσεις Γεωπονικού Προσωπικού 

3.1 Κατηγορία ΤΕ 

ΤΕ 13 Τεχνολογίας Γεωπονίας (1 Θέση) 

4. Θέσεις Εκπαιδευτικού Προσωπικού 

4.1 Κατηγορία ΠΕ 

ΠΕ10 Καθηγητών (1 θέση) 

5. Θέσεις Προσωπικού Ειδικής Υπηρεσίας 
(Π.Δ. 434/82 & Π .Δ. 592/84) 

5.1. Κατηγορία ΔΕ 

ΔΕ23 Ειδικού Προσωπικού (6 Θέσεις) 

6. Θέσεις προσωπικού ιδιωτικού δικαίου αορίστου χρό¬ 
νου, προσωρινές προσωποπαγείς θέσεις (κατεχόμενες) 

Αρθρο 5 του Ν. 1476/84, 2 παρ. 5 ΔΙΠΙΔΦ42/24 - 
11440/31-12-86 

Αρθρο 25 του Ν. 1735/87, 5 παρ 6 και 8 του Ν. 1874/90 
Ειδικότητα: Διοικητικού ( ΠΕΙ ) κατεύθυνση Πολιτικών 
Επιστημών - (1 θέση) 

Η θέση αυτή θα καταργηθεί μόλις κενωθεί με οποιοδή- 
ποτε τρόπο 

ΑΡΘΡΟ 3 

Διαβάθμιση Θέσεων Μόνιμου Προσωπικού(Ν. 2190/94) 
Ολες οι θέσεις του μόνιμου προσωπικού κατηγορίας 
ΠΕ, ΤΕ και ΔΕ διαβαθμίζονται από τον Δ (εισαγωγικός 
βαθμός) έως τον Α (καταληκτικός βαθμός). 


Ολες οι θέσεις της κατηγορίας ΥΕ διαβαθμίζονται από 
τον Ε (εισαγωγικός βαθμός) έως τον Β (καταληκτικός 
βαθμός) 

ΑΡΘΡΟ 4. 

Προϊστάμενοι Οργανικών Μονάδων 

Βάση των διατάξεων του άρθρου 36 του Ν. 2190/94 ορί¬ 
ζονται οι κλάδοι από τους οποίους οι υπάλληλοι κρίνονται 
για την κατάληψη θέσεων προϊσταμένων και οι οποίοι εί¬ 
ναι : 

1. Διεύθυνσης: 

Προϊστάμενος της Διεύθυνσης του Συμβουλίου Περιο¬ 
χής τοποθετείται υπάλληλος κατηγορίας ΠΕ και κλάδων 
ΠΕΙ Διοικητικού. 

2. Τμήμα Διοικητικού - Οικονομικού 

Προϊστάμενος τοποθετείται υπάλληλος κατηγορίας 
ΠΕ του κλάδου ΠΕΙ Διοικητικού και εφόσον δεν υπάρχει 
υπάλληλος της κατηγορίας αυτής, προϊστάμενος τοπο¬ 
θετείται υπάλληλος κατηγορίας ΤΕ του κλάδου ΤΕ17 Δι- 
οικητικού-Λογιστικού. Στην περίπτωση που δεν υπάρχει 
υπάλληλος κατηγορίας ΤΕτότεπροίστάμενοςτοποθετεί- 
ται υπάλληλος κατηγορίας ΔΕ του κλάδου ΔΕΙ Διοικητι¬ 
κού. 

3 . ΤμήμαΤεχνικών Εργων&Υπηρεσιών 

Προϊστάμενος τοποθετείται υπάλληλος κατηγορίας ΠΕ 
του κλάδου ΠΕ3 Πολιτικών Μηχανικών ή ΠΕ4 Αρχιτεκτό¬ 
νων ή ΠΕ6 Τοπογράφων Μηχανικών ή ΠΕ5 Μηχανολόγων 
Μηχανικών ή ΠΕ7 Χημικών Μηχανικών. Στην περίπτωση 
που δεν υπάρχει υπάλληλος κατηγορίας ΠΕ τότε τοποθε¬ 
τείται υπάλληλος κατηγορίας ΤΕ των κλάδων ΤΕ3 Τεχνο¬ 
λόγου Πολιτικού Μηχανικού ή ΤΕ5 Τεχνολόγου Τοπογρά¬ 
φου Μηχανικού ή ΤΕ13Τενολόγου Γεωπονίας. 

4. Τμήμα Ανάπτυξης-Προγραμματισμού & Πληροφορι¬ 
κής 

Προϊστάμενος τοποθετείται υπάλληλος κατηγορίας 
ΠΕ και κλάδων ΠΕΙ Διοικητικού ή ΠΕ13 Βιολόγωνή ΠΕ10 
Καθηγητών. 

5. Αυτοτελές Γραφείο Ειδικής Υπηρεσίας 
Προϊστάμενος τοποθετείται υπάλληλος κατηγορίας ΠΕ 

ή ΔΕ των κλάδων ΠΕ7 Χημικών Μηχανικών ή ΠΕ3 Πολιτι¬ 
κών Μηχανικών ή ΠΕ6 Τοπογράφων Μηχανικών ή ΠΕΙ Δι¬ 
οικητικού ή ΔΕ23 Ειδικού Προσωπικού. 

ΑΡΘΡΟ 5 

Αρμοδιότητες Οργανικών Μονάδων 

ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
1. Γραφείο Διοικητικών Υπηρεσιών 

1.1 Πρωτόκολλο 

Τηρεί το γενικό πρωτόκολλο των τμημάτων καιτο σχετι¬ 
κό αρχείο. , 

Διεκπεραιώνει την αλληλογραφία όλων των τμημάτων 

του Σ.Π. 

Φροντίζει για το γενικό αρχείο του τμήματος, στο οποίο 
ανήκει. 

Φροντίζει για τις επιδόσεις εγγράφων και τοιχοκολλή¬ 
σεις. 

1.2 Διαχείριση Προσωπικού 

Τηρεί το Μητρώο και τους ατομικούς φακέλους του 
προσωπικού. 

Διενεργεί όλες τις υπηρεσιακές και μισθολογικες μετα¬ 
βολές όλου του προσωπικού (βαθμολόγιο, διορισμοί, α¬ 
πολύσεις , μετατάξεις, πειθαρχικά). 

Φροντίζει για τη διεκπαιρέωση της διαδικασίας συντα- 

ξιοδότησης. 


Ασχολείται με τη μελέτη και εφαρμογή Νόμων, Συλλογι¬ 
κών Συμβάσεων Εργασίας*και Αποφάσεων. 

1.3. Διοίκηση 

Φροντίζει για τη συγκέντρωση των απαραίτητων στοι¬ 
χείων των θεμάτων που πρόκειται να συζητηθούν από το 
Δ.Σ. 

Βοηθάει τον Πρόεδρο στην Κατάρτιση της ημερήσιας 
διάταξης και κοινοποιεί αυτή σύμφωνα με τις διατάξεις. 

Τηρεί τα πρακτικά των συνεδριάσεων και τα καταχωρεί 
σε ειδικό βιβλίο. 

Φροντίζει για την υποβολή αντιγράφωντων αποφάσεων 
στην αρμόδια διοικητική αρχή για τον έλεγχο της νομιμό¬ 
τητας και τηρεί ευρετήριο αποφάσεων. 

Καταρτίζει και τροποποιεί τα σχέδια του Οργανισμού 
και Κανονισμού Εσωτερικής Υπηρεσίας. 

2. Γραφείο Οικονομικών Υπηρεσιών 
2.1 Λογιστήριο 

Καταρτίζει τον προϋπολογισμό - απολογισμό εσόδων ε- 
ξόδωντου Σ.Π. καθώς και την επιμέλεια των εκθέσεων και 
της ψήφισης και αποστολής τους στο Ελεγκτικό Συνέ¬ 
δριο. 

Εισηγείται την αναμόρφωση του προϋπολογισμού και 
την εγγραφή νέων εσόδων, αναπληρωματικών χορηγιών 
και εκτάκτων πιστώσεων. 

Συγκεντρώνει στατιστικές πληροφορίες και δεδομένα 

που αφορούν τις προβλέψεις του προϋπολογισμού και α- 
ναφέρεται στα οικονομικά ζητήματα του Σ.Π. 

Μελετά και εισήγειται μέτρα για την ορθολογικότερη 
διεξαγωγή των λειτουργιών του Σ.Π. και τη βελτίωση του 
προϋπολογισμού. 

Συγκεντρώνει στοιχεία για την κατάρτιση του μεσοπρό¬ 
θεσμου προϋπολογισμού δράσης και χρηματοδότησης 

του Σ.Π. κατ’ αντιστοιχία προς τα ετήσια ή μεσοπρόθεσμα 
προγράμματαδράσηςτου Σ.Π. Συντονίζει την διαδικασία 

κατάρτισης των προϋπολογισμών και της εκτέλεσής 

τους. , 

Τηρεί τις διαδικασίες και τα αρχεία και παρακολουθεί 

την εξέλιξη τωνπροηγούμενωνπροϋπολογισμών. Εξάγει 

τις αποκλίσεις μεταξύ προϋπολογισθέντων και απολογι¬ 
στικών μεγεθών. Ερμηνεύει τις αποκλίσεις και εισήγειται 
διορθωτικές ενεργειες. 

Συντάσει τους ετήσιους οικονομικούς απολογισμούς 
του Σ.Π. σε συνεργασία μετηνταμειακή υπηρεσία. 

Μελετά και εισήγειται προτάσεις που αφορούν τα σχέ¬ 
δια αποφάσεων και οικονομικών συ μβάσεων από τα οποία 
επηρρεάζεται ο προϋπολογισμός. 

Παρακολουθεί, συγκεντρώνει και τηρεί λογιστικά τα βι¬ 
βλία που αφορούν τα αποτελέσματα της εκτέλεσης του 
προϋπολογισμού εσόδων και εξόδων του Σ.Π. της κίνη¬ 
σης, του χρέους και της περιουσίας του Σ.Π. 

Εκκαθαρίζει τις δαπάνες και εκδίδει τα χρηματικά ε¬ 
ντάλματα πληρωμής, μετά από έλεγχο των δικαιολογητι- 
κών και της νομιμότητας κάθε δαπάνης. 

Συντάσει και υποβάλει στα πολιτικά όργανα περιοδικών 
οικονομικών απολογιστικών στοιχείων. 

Εκδίδει βεβαιώσεις και πιστοποιητικά που έχουν σχέ¬ 
ση με τις αποδοχές του προσωπικού. 

Εφαρμόζει τους νόμους, τις συλλογικές συμβάσεις 
κ.λ.π. που έχουν σχέση με τις αποδοχές του προσωπικού. 
2.2. Πρόσοδοι και Διαχείριση περιουσίας του Σ.Π. 
Ασχολείται με θέματα που έχουν σχέση μεταέσοδατου 
Σ.Π. γενικά (συγκέντρωση στοιχείων για την εξακρίβωση 

των υπόχρεων και του ύψους των χρηματικών υποχρεώ¬ 
σεων προς το Σ.Π., έλεγχος της ακρίβειας των μεγεθών, 
δημιουργία και τήρηση αρχείων υποχρεών, επεξεργασία 
στοιχείων και περιοδικοί υπολογισμοί του ύψους των ο- 
φειλομένων ποσών κατά κατηγορία προσόδου και υπό- 
χρεο). 

Διεκπεραιώνει τις εργασίες για την ολοκλήρωση της α¬ 
πόκτησης δωρεών, κληροδοσιών και η τήρεί τα σχετικά 
αρχεία 

Συγκεντρώνει τίτλους κινητής και ακίνητης περιουσίας 
τουΣ.Π. 

Συντάσσει τις διακηρύξεις και δημοπρασίες για μίσθω¬ 
ση της ακίνητης περιουσίας του Σ.Π. 

Μεριμνά για την αξιοποίηση/εκμετάλλευση της ακίνη¬ 
της περιουσίας του Σ.Π. 

Καταρτίζει τους βεβαιωτικούς καταλόγους υποχρεών 
και αντίστοιχων οφειλομένων ποσών, τηρεί τις διαδικα¬ 
σίες που ισχύουν για τις προσφυγές των υποχρέων όταν 
αμφισβητούν το ύψος των οφειλομένων ποσών, μεριμνά 
για την ενημέρωση των υποχρέων. 

Οριστικοποιείτους βεβαιωτικούς καταλόγους μετά την 
ολοκλήρωση των διαδικασιών των τυχών προσφυγών για 
την εκτέλεση των αντίστοιχων εισπράξεων. 

Βεβαιώνει τους φόρους τελών και δικαιωμάτων που ο¬ 
ρίζει ο Νόμος (τέλη καθαριότητας κ.λ.π.) 

Εισηγείται την επιβολή, κατάργηση, μείωση ή αύξηση 
των ανωτέρω φόρων, τελών κ.λ.π. 

Δρομολογεί τις απαραίτητες ενέργειες για τη σύναψη 
Δανείων. 

2.3. Προμήθειες 

Διενεργεί κάθε πράξη που έχει σχέση με τις προμήθει¬ 
ες για τις ανάγκες των υπηρεσιών του Σ.Π. εκτός από αυ¬ 
τές που αφορούν υλικά για την εκτέλεση έργων. 

Μεριμνά για την έγκαιρη παραλαβή των προμηθειών, 
την ασφαλή αποθήκευσή τους και την παράδοσή τους 
στα τμήματα και γραφεία του Σ.Π. τηρώντας και τα σχετι¬ 
κά βιβλία που ορίζει ο Νόμος. 

Συγκεντρώνει όλα τα παραστατικά στοιχεία και τα προ¬ 
ωθεί στο αρμόδιο γραφείο για την έκδοση χρηματικών ε¬ 
νταλμάτων πληρωμής. 

3. Γραφείο Ταμειακής Υπηρεσίας 
Διαχειρίζεται την περιουσία του Σ.Π. σε μετρητά, χρεώ- 
γραφα και κινητή περιουσία. 

Εποπτεύει την τήρηση των λογιστικών και ταμειακών βι¬ 
βλίων που προβλέπονται από τις κάθε φορά διατάξεις. 

Υποβάλλει καθημερινά στη διοίκηση το δελτίο κίνησης 
του Ταμείου. 

Εκδίδει από το βιβλίο τριπλοτύπων αποδεικτικών παρα¬ 
λαβής εισπρακτέων εσόδων των αποδεικτικών παραλα¬ 
βής. 

Τηρεί τα μισθολογικά μητρώα των τακτικών υπαλλή¬ 
λων και εκδίδει κάθε αϊτούμενη βεβαίωση. 

Τηρεί τα βιβλία κρατήσεων υπέρ τρίτους και παρακο¬ 
λουθεί την έγκαιρη απόδοσή τους. 

Συντάσσει στο τέλος κάθε χρόνου την συνοπτική κατά¬ 
σταση των διπλοτύπων και γραμματίων που εισπράχθη- 
καν, που θεωρήθηκαν και χρησιμοποιήθηκαν. 

Εκτελεί τις πιστώσεις οφειλετών στους χρηματικούς 
καταλόγους. 

Παραλαμβάνει και φυλάσσει τα εξοφλούμενα χρηματι¬ 
κά εντάλματα. 

Προσδιορίζει εγγράφως στους εισπράκτορες των ανα¬ 


τεθειμένων σε αυτούς προς είσπραξη εσόδων καιτιςπρο- 
θεσμίες είσπραξης. 

Αναφέρει για τον ταμία, τον διαχειριστή, τον εισπράκτο- 
ρα και τον ελεγκτή εσόδων - εξόδων, στο ελεγκτικό συνέ¬ 
δριο. 

Διενεργεί ελέγχους στα εκδιδόμενα χρηματικά εντάλ¬ 
ματα για τη νομότυπη εξόφλησή τους. 

Συντάσσει το δελτίο εισπράξεων και εξόδων. 

Μεριμνά για τις καταθέσεις και αναλήψεις χρημάτων 
στις διάφορες τράπεζες. 

Μεριμνά για την έγκαιρη αγορά των ενσήμων από το I- 
ΚΑ για το προσωπικό που υπάγεται σε αυτό και συμπλη- 
ρώνει τα ένσημα στα ασφαλιστικά βιβλιάρια. 

Εισηγείται την πειθαρχική δίωξη κατά των οργάνων που 
έδειξαν αμέλεια για την έγκαιρη είσπραξη των βεβαιωθέ- 
ντων εσόδων. 

Τηρεί τους ατομικούς φακέλλους των φορολογουμέ- 
νων. 

Μεριμνά για την είσπραξη των βεβαιωθέντων. 
Συντάσσει την ημερήσια κατάσταση εισπραχθέντων. 
Εκτελεί την ταμιακή διαχείριση των Ο.Τ.Α. μελών του 
Σ.Π. εφόσον αυτή μπορέσει στο μέλλον νομίμως να α¬ 
σκηθεί από το Σ.Π. 

ΤΜΗΜΑ ΤΕΧΝΙΚΩΝ ΕΡΓΩΝ & ΥΠΗΡΕΣΙΩΝ 
1. Γραφείο Μελετών και Επίβλεψης Τεχνικών Εργων 

1.1 Διοικητικά 

Τηρεί πλήρη αρχεία μελετών, έργων, τεχνικής νομοθε¬ 
σίας, τεχνικής βιβλιοθήκης καιτεχνικού-οικονομικού πλη¬ 
ροφοριακού υλικού 

Διαικπεραιώνει όλη την αλληλογραφία που αφορά το 
τμήμα 

1.2 Μελέτες 

Συντάσσει τα ετήσια και μεσοπρόθεσμα τεχνικά προ¬ 
γράμματα τουΣ.Π. 

Συντάσσει όλες τις τεχνικές μελέτες και τις αναγκαίες 
μελέτες για πάσης φύσεως έργα και προμήθειες 
Συντάσσει οικονομοτεχνικές μελέτες και μελέτες σκο¬ 
πιμότητας 

1.3 Εκτέλεση και επίβλεψη τεχνικών έργων & υπηρε¬ 
σιών 

Διεξάγει, τηρώντας τις προβλεπόμενες από το νόμο 
διαδικασίες, τους διαγωνισμούς για την ανάθεση έργων 
και μελετών και μεριμνά για την σύνταξη και υπογραφή 
των συμφωνητικών ανάθεσης εκτέλεσης έργου ή μελέ¬ 
της. 

Παρακολουθεί και ελέγχει'την ανάθεση, εκτέλεση και 
παραλαβή μελετών και τεχνικών έργων που εκτελούνται 
είτε με αυτεπιστασία είτε από τρίτους και παραλαβής αυ¬ 
τών. 

Ελέχγει και θεωρεί όλα τα απαραίτητα δικαιολογητικά 
που αφορούν έργα εκτελούμενα με εργολαβία ή με αυτε¬ 
πιστασία και τα προωθεί στο λογιστήριο για πληρωμή 
των απαιτήσεων από έργα και προμήθειες. 

Συντονίζει την λειτουργία του εργοταξίου αυτεπιστα¬ 
σίας και έχει την ευθύνη της αποθήκης υλικών και των μη¬ 
χανημάτων που χρησιμοποιούνται στα έργα αυτεπιστα¬ 
σίας 

Ελέγχει και θεωρείτις καταστάσεις πληρωμής ημερομι¬ 
σθίων του εργατοτεχνικού προσωπικού που απασχολεί¬ 
ται στα έργα αυτεπιστασίας, καθώς και τα τιμολόγια αγο¬ 
ράς υλικών και μίσθωσης μηχανημάτων που χρησιμοποι¬ 
ούνται στα έργα αυτά. 

Ευθύνεται για την εκτέλεση και αποπεράτωση έργων 




Παρεμβαίνει σε περιπτώσεις εκτατών αναγκών (παγε¬ 
τώνες, πλημμύρες, σεισμοί κ.λ.π.) 

Εποπτεύει όλες τις τεχνικής φύσεως εργασίες, έργα, 
καθαριότητα και γενικότερα των διαδημο-κοινοτικων υ¬ 
ποδομών και δικτύων εξυπηρετήσεων. 

2. Γραφείο Πολεοδομικού Σχεδιασμού & Εφαρμογών 
2 . 1 . Πολεοδομικός Σχεδιασμός 

Συγκέντρωση στοιχείων και καταγραφή αδυναμιών του 
δομημένου χώρου στην περιφέρεια του Σ.Π. και που έ¬ 
χουν σχέση με Ρυθμιστικό-Πολεοδομικό-Ρυμοτομικο 

σχεδίασμά, οικιστικό σχεδίασμά, κυκλοφοριακού και συ¬ 
γκοινωνιακού σχεδιασμού και αρχιτεκτονική κτιρίων. Τεκ¬ 
μηρίωση όλων των παραπάνω στοιχείων και τήρηση σχε¬ 
τικού αρχείου. 

Επεξεργασία των στοιχείων που συγκεντρώνονται στα 
πλαίσια των αρμοδιοτήτωντου γραφείου, σχεδιασμός και 
εισήγηση προγραμμάτων επεμβάσεων του Σ.Π. για την 
βελτίωση της κατάστασης όσο αφορά πολεοδομικά, ρυ¬ 
μοτομικά, οικιστικά, κυκλοφοριακά και συγκοινωνιακά 
θέματα. Ενημερώνει σχετικά το γραφείο μελετών και το 
Τμήμα Ανάπτυξης-Προγραμματισμού & Πληροφορικής. 

Εκπονεί μελέτες που αφορούν πολεοδομική/οικιστική 
ανάπτυξη της εδαφικής περιφέρειας με τροποποίηση ή ε¬ 
πέκταση του αντίστοιχου σχεδίου, την αρχιτεκτονική μορ¬ 
φή και ανάδειξη κτιρίων και μνημείων, την κυκλοφορία και 
στάθμευση των οχημάτων. Συνεργάζεται σχετικά με το 
τμήμα ανάπτυξης-προγραμματισμού & πληροφορικής. 

Εισήγηση ανάθεσης σε τρίτους και επίβλεψης εκπόνη¬ 
σης ανάλογων μελετών από τρίτους. 

Διεξάγει, τηρώντας τις προβλεπόμενες από το νόμο 
διαδικασίες, τους διαγωνισμούς γιατην ανάθεση μελετών 
και μεριμνά γιατην σύνταξη και υπογραφή των συμφωνη¬ 
τικών ανάθεσης εκτέλεσης έργου ή μελέτης. 

Συνεργάζεται με αντίστοιχου περιεχομένου κεντρικές 
υπηρεσίες και φορείς σε θέματα πολεοδομικού/κυκλο- 
φοριακού και συγκοινωνιακού σχεδιασμού στην εδαφική 
περιφέρεια του Σ.Π. και στην ανάπτυξη κοινώνπρογραμ- 
μάτων 

Εισήγηση αποφάσεων, ρυθμίσεων και προγραμμάτων 
εφαρμογής με βάση τα συμπεράσματα και αποτελέσμα¬ 
τα των σχετικών μελετών και αφορούν την εδαφική περι¬ 
φέρεια του συμβουλίου περιοχής. 

2.2. Πολεοδομικές-Τοπογραφικές Εφαρμογές 
Εκτέλεση εργασιών για την εφαρμογή του σχεδίου πό¬ 
λης ή των εκτός σχεδίου αδειών επί του εδάφους (καθο¬ 
ρισμός οικοδομικών γραμμών, σύνταξη και έλεγχο τοπο- 

γραφικών διαγραμμάτων κ.λ.π.). 

Τήρηση των σχετικών διαδικασιών, κατάρτιση και έκδο¬ 
ση πράξεων αναλογισμού, προσκυρώσεις και τακτοποιή¬ 
σεις οικοπέδων. 

Εκτέλεση τοπογραφικών εργασιών για τις αναγκες του 

Τμήματος Τεχνικών Εργων & Υπηρεσιών 

Εκτέλεση ή επίβλεψη τοπογραφικών εργασιών που α- 
νατίθονται σε τρίτους , 

Συνεχής ενημέρωση των τοπογραφικών διαγραμμάτων 
της εδαφικής περιφέρειας 

Τήρηση αρχείου πολεοδομικών σχεδίων και κτηματολο¬ 
γίου ,_ 

3. Γρ. Διαχείρισης Απορριμμάτων και Καθαριότητας 
Φροντίζει για την καθαριότητα των κοινόχρηστων χώ- 
ρων 

Φροντίζει για τον εξοπλισμό που χρησιμοποιείται στην 
καθαριότητα 


Φροντίζει για την χρησιμοποίηση των οχημάτων 
Μεριμνά για εργασίες στο σταθμό μεταφόρτωσης του 
Σ.Π. 

Συμμετέχει σε προγράμματα ανακύκλωσης 
Φροντίζει για την φύλαξη χώρων και εγκαταστάσεων 
καθαριότητας 

Συμμετέχει στην εκτέλεση έργων με την χρησιμοποίηση 

των ειδικών οχημάτων που διαθέτει 
4. Γρ. Επισκευής και Συντήρησης Οχημάτων - Μηχανη¬ 
μάτων 

Φροντίζει για την συντήρηση και επισκευή οχημάτων 
Φροντίζει για την αποθήκευση υλικών και την διάθεσή 
τους και εν γένει διαχειρίζεται την αποθήκη τηρώντας 
σχετικό βιβλίο 

Παρακολουθεί τις δαπάνες συντήρησης, καυσίμων και 
γενικότερα της λειτουργικές δαπάνες των οχημάτων. 

ΤΜΗΜΑ ΑΝΑΠΤΥΞΗΣ - ΠΡΟΓΡΑΜΜΑΤΙΣΜΟΥ & ΠΛΗ¬ 
ΡΟΦΟΡΙΚΗΣ 

1. Γραφείο Τοπικού Αναπτυξιακού Προγραμματισμού 
1.1 Επιστημονική/τεχνική/ερευνητική διάσταση 

Παρακολουθεί τις εξελίξεις των κοινωνικοοικονομικών 
μεγεθώντου Σ.Π. και της ευρύτερης περιοχής. 

Επισημαίνει τα προβλήματα και διερευνά τις αιτίες. 
Αναλύει τις δυνατότητες και τις προοπτικές επίλυσης 
των προβλημάτων. 

Υπολογίζει τις θετικές και αρνητικές επιπτώσειςτων δυ¬ 
νατοτήτων παρέμβασης και εισηγείται εναλλακτικούς 
τρόπους παρέμβασης. 

Σχεδιάζει επιλεγμένες δράσεις με παραμέτρους και κρι¬ 
τήρια οικονομικά, κοινωνικά και χωροταξικά. 

Επιβλέπει την εφαρμογή του σχεδίου δράσης. 

Αξιολογεί τα θετικά και αρνητικά αποτελέσματα της πο¬ 
ρείας δράσης που ακολουθείται κάθε φορά. 

1.2 Κοινωνική και επικοινωνιακή διάσταση 
Συνεργάζεται στενά μετά γραφεία συνεργασίας με τον 

πολίτη για την αναγνώριση των κοινωνικοπολιτικών αντι¬ 
φάσεων και συγκρούσεων στην περιοχή και για την ανά¬ 
πτυξη του κοινωνικού διαλόγου ανάμεσα στις διάφορες 
κοινωνικές ομάδες για την ανάπτυξη σχέσεων αλληλεγ¬ 
γύης και συνεργασίας. 

1.3 Συντονιστική διάσταση 

Οργανώνει και συντονίζει το δίκτυο των τοπικών και υ¬ 
περτοπικών διασυνδέσεων μεταξύ ατόμων, ομάδων και 
φορέωντου Σ.Π. που σταδιακά οικοδομού συμπληρωμα¬ 
τικές σχέσεις και συνεργάζονται για την πλήρη αξιοποίη¬ 
ση των τοπικών πόρων και πλεονεκτημάτων. 

Προγραμματίζει και συντονίζει τις ενέργειες για το σχε¬ 
δίασμά και την υλοποίηση ενός έργου. 

Μεσολαβεί για τη σύνδεση μεταξύ των φορέων που 
παίρνουν τις αποφάσεις και αυτών που τις εφαρμόζουν. 

Αλληλοσυμπληρώνει άτομα και ομάδες εντός και εκτός 
του Σ.Π. με διαφορετικές γνώσεις ώστε να συντίθενται οι 
ποικίλες διαστάσεις των δραστηριοτήτωντου. 

1.4 Δραστηριότητες 

Υποστηρίζει την οργάνωση και λειτουργία των άλλων 
γραφείων του τμήματος 

Υποβοηθά τους Ο.Τ.Α. του Σ.Π. στη συμμετοχή τους 
στις διαδικασίες του Δημοκρατικού Προγραμματισμού 
και στην ανάλυψη αναπτυξιακών πρωτοβουλιών. 

Πληροφορεί και υποβοηθά στην αξιοποίηση των προ¬ 
γραμμάτων της Ε.Ε. 

Σχεδιάζει με τη συνεργασία των άλλων γραφείων το 

πλάνο ενεργειών για τις δημόσιες και διεθνείς σχέσεις 
του Σ.Π. 

Υποστηρίζει συστηματικά τα μέλη του Σ.Π. για την ορ¬ 
γάνωση των λειτουργιώντους. 

Ενημερώνει τους αιρετούς του Σ.Π. σε θεσμικά ζητήμα¬ 
τα της Τ.Α. και την αξιοποίηση των θεσμικών δυνατοτή¬ 
των. 

Διερευνά πηγές χρηματοδότησης για τα έργα και τα 
προγράμματα του Σ.Π. από πόρους της Ευρωπαϊκής Ε¬ 
νωσης και Εθνικούς. 

2. Γραφείο Κοινωνικής Δράσης και Συνεργασίας με τον 
Πολίτη 

Διεκπεραιώνει ό,τι έχει σχέση με την κοινωνική πολιτική 
και τις πολιτιστικές εκδηλώσεις 
Καταρτίζει τα προγράμματα δεξιώσεων, τελετών, γιορ¬ 
τών κ.λ.π. 

Διαχειρίζεται θέματα δημοσίων σχέσεων, φιλοξενίας, ε¬ 
ορτών, τελετών, συνεδρίων και εκπαίδευσης 
Φροντίζει για την εκτύπωση και έγκαιρη αποστολή προ¬ 
σκλήσεων 

Τηρεί το βιβλίο και αρχείο των επισήμων προσώπων - 
σωματείων 

Προγραμματίζει εκδηλώσεις εκπαιδευτικού ή απολοτι- 
στικού περιεχομένου για τη νεολαία, σε συνεργασία με 
τους αρμόδιους φορείς 

Υποστηρίζει τις δραστηριότητες πολιτιστικών και άλ¬ 
λων φορέων και συνεργάζεται μαζί τους για την από κοι¬ 
νού πρααγματοποίηση διάφορων εκδηλώσεων 
Προγραμματίζει εκδηλώσεις πολιτιστικού περιεχομέ¬ 
νου σε συνεργασία με αρμόδιους φορείς 
Φροντίζει για τους εράνους, τις αιμοδοσίες και συνα¬ 
φείς δραστηριότητες υγείας 
Διατυπώνει προτάσεις και καταρτίζει τα ετήσια και με- 
σοχρόνια προγράμματα κοινωνικής πολιτικής 
Διενεργεί έρευνες στον κοινωνικό ιστό του Σ.Π. για τη 
διατύπωση των προγραμμάτων δράσης. 

Εχει την ευθύνη για την έκδοση πάσης φύσεως ενημε¬ 
ρωτικού υλικού π.χ. περιοδικού, εφημερίδας κ.λ.π.. 

Αναλαμβάνει κάθε άλλη αρμοδιότητα που ενδεχομένως 
ανατεθεί από τους ΟΤΑ μέλη του Σ.Π. 

Συνεργάζεται μετά άλλα γραφεία του τμήματος για την 
τήρηση σχετικού πληροφοριακού αρχείου και βιβλιοθή¬ 
κης 

Επεξεργάζεται προτάσεις δημιουργίας θεσμών για τη 
νεολαία 

Μεριμνά για την κατάρτιση και εφαρμογή προγραμμά¬ 
των της Ε.Ε. σε συνεργασία με το γραφείο τοπικού ανα¬ 
πτυξιακού προγραμματισμού 
Μεριμνά για τη διεύρυνση των σχέσεων του Σ.Π. με την 
Ε.Ε. ή άλλους διεθνείς οργανισμούς σε συνεργασία με το 
γραφείο τοπικού αναπτυξιακού προγραμματισμού. 

Ενημερώνει τους κατοίκους του Σ.Π. για την αποστολή 
του και προβάλλει τις δραστηριότητέςτου. 

Παρακολουθεί τα δημοσιεύματα του τόπου που αφο¬ 
ρούν το Σ.Π. και ενημερώνει τη Δ.Σ. και την Ε.Ε. 

Καθιερώνει στενές σχέσεις του Σ.Π. με τους κατοίκους 
σε ότι αφορά τη συνεργασία τους σε θέματα εξαιρετικής 
σημασίας όπως περιβαλλοντική ρύπανση, κοινωνική ευ- 
αισθητοποίηση, απασχόληση των νέων κ.α. και φροντίζει 
γιατηνπροπαγάνδισητης αναγκαιότητας για συμμετοχή. 

Μελετά και εφαρμόζει με τη συνεργασία των άλλων 
γραφείων και τμημάτων του Σ.Π. μέτρα για την ενεργο¬ 
ποίηση των κατοίκων. 


3. Γραφείο Πληροφορικής 

Οι αρμοδιότητες του γραφείου αυτού αφορούν όχι μό¬ 
νον τις υπηρεσίες του Συμβουλίου Περιοχής αλλά και τις 
υπηρεσίες των Ο.Τ.Α. μελών του. 

Ασχολείται με την διερεύνηση των αναγκών σε θέματα 
μηχανοργάνωσης και μηχανογράφησης. 

Είναι υπεύθυνο για την μελέτη και σχεδίασμά της μηχα¬ 
νοργάνωσης και της μηχανογράφησης 
Φροντίζει για την προμήθεια εξοπλισμού Η/Υ και προ¬ 
γραμμάτων 

Είναι υπεύθυνο για την αξιολόγηση προμήθειας του α¬ 
ναγκαίου εξοπλισμού και προγραμμάτων 
Φροντίζει για την εγκατάσταση και λειτουργία νέου εξο¬ 
πλισμού και προγραμμάτων καθώς επίσης και την συντή¬ 
ρηση του παλαιού εξοπλισμού 
Μεριμνά για τον συνεχή εκσυγχρονισμό τόσο του εξο¬ 
πλισμού όσο και και των προγραμμάτων 
Σχεδιάζει και κατασκευάζει προγράμματα (βάσεις δε¬ 
δομένων) που καλύπτουν υπηρεσιακές ανάγκες 
Μεριμνά για την δημιουργία και λειτουργία δικτύων με 
άλλους φορείς (π.χ. Νομαρχιακή Αυτοδιοίκηση, Περιφέ¬ 
ρεια, ΤΕΔΚ, Υπουργείο, ΕΕΤΑΑ κλπ.) 

Συνεργάζεται με τις αρμόδιες υπηρεσίες της Νομαρ¬ 
χίας καιτου Υπουργείου Εσωτερικών ή άλλων υπεύθυνων 
φορέων πάνω σε θέματα γενικού σχεδιασμού, συντονι¬ 
σμού και συνδυασμένης ανάπτυξης τοπικών συστημάτων 
πληροφορικής. 

Είναι υπεύθυνο για την εγκατάσταση και λειτουργία, α¬ 
πό τεχνικής άποψης, γεωγραφικών συστημάτων πληρο¬ 
φοριών (0.1.5.) 

Φροντίζει για την εκπαίδευση του προσωπικού σχετικά 
με τη χρήση των Η/Υ και την λειτουργία των προγραμμά¬ 
των. 

Φροντίζει για την εισαγωγή δεδομένων (άαία οπίΓγ) ε¬ 
φόσον κρίνεται απαραίτητο από τον προϊστάμενο του 
τμήματος 

ΑΥΤΟΤΕΛΕΣ ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 
Ασκεί όλες τις εκ του νόμου αρμοδιότητες 
Φροντίζει για την έκδοση ή ανάκληση αδειών των κατα¬ 
στημάτων υγειονομικού ενδιαφέροντος 
Φροντίζει για την φύλαξη και προστασία δημοτικών-κοι- 
νοτικών κτιρίων και Κοινόχρηστων χώρων 

ΑΡΘΡΟ 6 

Αρμοδιότητες Προϊσταμένων 

1. ΠΡΟΪΣΤΑΜΕΝΟΣ ΔΙΕΥΘΥΝΣΗΣ 
Προΐσταται όλων των Τμημάτων και των Γ ραφείων που 
υπάγονται στην αρμοδιότητά του. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση σε 
Β’ βαθμό όλων των υπαλλήλων της Διεύθυνσής του, την 
τήρηση των νόμων, διαταγμάτων, αποφάσεων κ.λ,π. που 
αφορούν το Συμβούλιο Περιοχής και τους καθοδηγεί κα¬ 
τά την εκτέλεση των υπηρεσιακών τους καθηκόντων. 

Κατανέμει την εργασία στα Τμήματα σε συνεργασία με 
τους Προϊσταμένους τωντμημάτων. Στην περίπτωση που 
δεν έχει τοποθετηθεί προϊστάμενος σε κάποιο τμήμα κα¬ 
τανέμει ο ίδιος την εργασία απ’ευθείας στους υπαλλή¬ 
λους του εν λόγω τμήματος. 

Μπορεί να απασχολεί οποιονδήποτε από το προσωπικό 
της Υπηρεσίας του γιατην εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στην Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γραφείωνπου υπάγονται στην Διεύθυνση και 
δίνει τις αναγκαίες οδηγίες στους προϊσταμένους για τις 

ενέργειες που πρέπει να γίνουν. 

Βεβαιώνει το γνήσιο της υπογραφής των πολιτών κα¬ 
θώς επίσης το ακριβές αντίγραφο των εγγράφων της Δι¬ 
εύθυνσης στην οποία προΐσταται και εγγράφωνπου προ¬ 
σκομίζονται από πολίτες. 

Θεωρεί με την μονογραφή του και υποβάλλει όλα τα έγ¬ 
γραφα που συντάσσονται από τα Τμήματα και Γραφεία 
της Διεύθυνσης για έγκριση και υπογραφή από τον Π ρόε- 
δρο ή τον νόμιμο αναπληρωτή του καθιστάμενος έτσι συ- 
νυπεύθυνος για την νομιμότητα της ενέργειας. 

Θεωρεί την βεβαίωση της εργασίας του προσωπικού 
που υπηρετεί στην Διεύθυνση. 

Τοποθετείτο προσωπικό σε τμήματα, γραφεία και αντι¬ 
κείμενα σε συνεργασία πάντοτε με τον Π ρόεδρο του Σ.Π.. 

Εισηγούνται άδειες, υπερωρίες και εξαιρέσιμες του 
προσωπικού που προΐστανται 
Εισηγείται θέματα της αρμοδιότητας του στον Πρόε¬ 
δρο, υπογράφοντας τις σχετικές εισηγήσεις. 

Προΐσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του 
Σ.Π. και αναπτύσσει τις απόψεις του πάνω στα διάφορα υ¬ 
πηρεσιακά θέματα. 

Συντάσσειτις ετήσιες εκθέσεις αξιολόγησης γιατους υ¬ 
παγόμενους σ’αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων οι οποίες συντάσσονται από 
τους προϊσταμένους των υπηρεσιακών μονάδων. 

Δέχεται τους πολίτες και παρέχει σ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στην θέση του κατά τις ώρες 
υποδοχής του κοινού, για την επίλυση των τυχών μεταξύ 
αυτών και των υπηρεσιών της Διεύθυνσης διαφορών. 

2. ΠΡΟΪΣΤΑΜΕΝΟΣ ΤΜΗΜΑΤΟΣ 

Είναι υπεύθυνοιγιατην ακριβή τήρηση, εφαρμογή και ε¬ 
κτέλεση των αρμοδιοτήτων και καθηκόντων που ανατίθο- 
νται στην Υπηρεσία που προΐστανται 
Φροντίζουν για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνονταςτους υπαλλήλουςτους δίνονταςπα- 
ράλληλατις αναγκαίες επεξηγηματικές οδηγίες για την ε¬ 
κτέλεσή τους. 

Παρακολουθούν το ωράριο προσέλευσης και αποχώ¬ 


ρησης του προσωπικού του τμήματος που προΐστανται 
και βεβαιώνουν την εργασία του προσωπικού που υπηρε¬ 
τεί στην Υπηρεσιακούς. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Συντάσουν εκθέσεις αξιολόγησης των υπηρετούντων 
υπαλλήλων τις οποίες στην συνέχεια υποβάλλουν στους 
Διευθυντές για περαιτέρω κρίση. 

Εκτελούν τις εντολές των Διευθυντών, εισηγούνται 
σ’αυτούς τις υποθέσεις της αρμοδιότητάς του, υποβάλ¬ 
λουν δε σ’αυτούς υπηρεσιακές εκθέσεις και σημειώματα 
γιατηνπορείατωνεργασιώντου Τ μήματος καθώς καιτων 
υποθέσεων που εκκρεμούν. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνοι για την νομιμότητα της 
ενέργειας και την ακρίβεια των αναφερομένων σ’αυτά 
πραγματικών περιστατικών. 

Βεβαιώνουντο ακριβές αντίγραφο όλωντων εγγράφων 
της μονάδας που προΐστανται και εγγράφων που προ¬ 
σκομίζονται από τους πολίτες. 

Βεβαιώνουν το γνήσιο υπογραφής των πολιτών. 
Εισηγούνται τις πάσης φύσεως άδειες, υπερωρίες, και 
εξαιρέσιμες του προσωπικού στους Προϊσταμένους 
τους. 

Δέχονται τους πολίτες και παρέχουν σ’αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

ΑΡΘΡΟ 7 
Κάλυψη Δαπάνης 

Από τις διατάξεις της απόφασης αυτής δεν θα προκλη- 
θεί δαπάνη γιατοτρέχον οικονομικό έτος. Γιατα επόμενα 
οικονομικά έτη θα προκληθεί δαπάνη γιά όσες θέσεις τυ¬ 
χόν καλυφθούν βάσει της ιδίας συμμετοχής των Ο.Τ.Α. 
στο Συμβούλιο Περιοχής που ανέρχεται σήμερα στο 5% 
των τακτικώντους εσόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Νοεμβρίου 1996 

Με εντολή Γεν. Γραμματέα 
Περιφ. Κεντρ. Μακεδονίας 

Ο Δ/ντής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

